Guvernul Ciolacu 2, lovit de trenul protestelor provocate de tăierile anunțate înainte de Anul Nou
„Ordonanța trenuleț” provoacă frământări sociale înainte de a intra în vigoare. Actul normativ pe care Guvernul Ciolacu 2 l-a adoptat azi a stârnit deja o serie de reacții din partea sindicatelor din mai multe ramuri și chiar proteste, care se anunță din ce în ce mai mari. Studenții au mers la guvern luni dimineață, pentru a-și transmite nemulțumirea față de tăierea unor beneficii legate de transportul cu trenul, în vreme ce angajații din penitenciare se pregătesc de un protest la prânz, în Piața Victoriei. Marile federații sindicale din învățământ au transmis un protest comun față de înghețarea salariilor în 2025, iar patronatele din energie averttizează că „taxa pe stâlp” cuprinsă în textul ordonanței amenință investițiile în domeniu. La rândul lor, operatorii din turism se declară vehement împotriva creșterii impozitului pe dividende.